The Quatermass Xperiment - Val Guest    iMovies on viimasel ajal postitanud linke (1 2 3  4  5) Quatermassi episoodidele. Kuigi tänaseks on neid ilmunud vaid üksikuid, avaldab see lootust, et ehk kunagi õnnestub seda teerajajatoma ihusilmaga näha. Seniks aga otsisin välja kohvritäie vällarist toodud kraami, mõneeuroseid säästuplaate ja muud taolist, mille seas ka mõni Quatermass pesitseb.    Bernard Quatermass oli tegelane mitmes BBC tellimusel valminud ulmesarjas ja -filmis. Esimene, 1953. aastal ilmavalgust näinud kuuejaoline selline kandis pealkirja The Quatermass Experiment. See saavutas Briti saartel omamoodi kõikehõlmava mõju, mida võiks ehk võrrelda 15 aastat tagasi valminud Orson Welles´i kuuldemängu omaga. On kirjutatud, et kui  nimetatud saade eetris oli, muutusid tänavad inimtühjaks. Kaks aastat hiljem valmis Hammeri stuudios Xperiment. Seda sidus sarjaga mõningane süžeeline kokkulangevus ja (osaliselt) samad inimesed ning sarnane nimi.        Tänaseks juba lootusetult vananenud visuaal ja mõneski mõttes klišeelik süžee ei paku kaasaegsele kinosõbrale ehk midagi uut. Seevastu tuleks teda pidada küllalt oluliseks teetähiseks ulmeloos, millest üks korralik teemahuviline mööda ei vaata. Kasvõi selleks, et omada mingit ettekujutust euroulme teerajajate seas olnud tegelastest. Paraku läks filmi sisuga teisiti, kui televersiooniga. Nigel Keale, sarja autor, kartis häbiväärset "alla 16-a keelatud" silti, kuid  vasaramehed loomulikult sellise pisiasja taha ei takerdunud.    Professor Quatermassi juhtimisel ehitatakse kosmosesõiduk ja see lähetatakse maailmaruumi. Kohe filmi alguskaadrites lõpeb ekspeditsioon untsuga ning rakett maandub suure mürtsuga mingil põllul. Selle vrakist tiritakse välja üks poolsurnu, kuid teisest kahest pole jälgegi. Teadurid loomulikult üritavad uurid, mis juthus, kuid patsient põgeneb haigevoodist. Teda asuvad jälitama projekti osalised ja politsei. Ilmneb aga, et matkasell puutus  kosmoses kokku mingi salapärase ollusega, mis hiljem osutub õelaks ufoloogiliseks organismiks. Tulnukaks ei saa seda kutsuda, sest tal puudub tavapärane humanoidne või vähemalt loomne kuju. See on võimeline endasse imema kõik elusorganismid, miellga ta kokku puutub. Ootuspäraselt kukuvad kõik seda muidugi hävitama ning edaspidine tegevus keerlebki sellesinase protsessi ümber.